CELEX: 62010CA0132
Language: sk
Date: 2011-09-15 00:00:00
Title: Vec C-132/10: Rozsudok Súdneho dvora (druhá komora) z  15. septembra 2011 (návrh na začatie prejudiciálneho konania, ktorý podal Rechtbank van eerste aanleg te Leuven — Belgicko) — Olivier Halley, Julie Halley, Marie Halley/Belgické kráľovstvo (Priame dane — Voľný pohyb kapitálu — Článok 63 ZFEÚ — Dedičská daň z akcií na meno — Premlčacia lehota pri oceňovaní akcií, ktorá je pre spoločnosti nerezidentov dlhšia než tá, ktorá sa uplatní v prípade spoločností rezidentov — Obmedzenie — Odôvodnenie)

29.10.2011   
            
            
               SK
            
            
               Úradný vestník Európskej únie
            
            
               C 319/6
            
         Rozsudok Súdneho dvora (druhá komora) z 15. septembra 2011 (návrh na začatie prejudiciálneho konania, ktorý podal Rechtbank van eerste aanleg te Leuven — Belgicko) — Olivier Halley, Julie Halley, Marie Halley/Belgické kráľovstvo
   (Vec C-132/10) (1)
   
   (Priame dane - Voľný pohyb kapitálu - Článok 63 ZFEÚ - Dedičská daň z akcií na meno - Premlčacia lehota pri oceňovaní akcií, ktorá je pre spoločnosti nerezidentov dlhšia než tá, ktorá sa uplatní v prípade spoločností rezidentov - Obmedzenie - Odôvodnenie)
   2011/C 319/09
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Rechtbank van eerste aanleg te Leuven
   
      Účastníci konania pred vnútroštátnym súdom
   
   
      Žalobcovia: Olivier Halley, Julie Halley, Marie Halley
   
      Žalovaný: Belgické kráľovstvo
   
      Predmet veci
   
   Návrh na začatie prejudiciálneho konania — Rechtbank van eerste aanleg te Leuven — Výklad článkov 26, 49, 63 a 65 ZFEÚ — Vnútroštátna právna úprava, ktorá stanovuje premlčaciu lehotu pre dedičskú daň z akcií na meno na dva roky v prípade, ak sa miesto skutočného vedenia spoločnosti, ktorá vydala akcie, nachádza v dotknutom členskom štáte, zatiaľ čo v ostatných prípadoch stanovuje premlčaciu lehotu desať rokov
   
      Výrok rozsudku
   
   Článok 63 ZFEÚ sa má vykladať v tom zmysle, že mu odporuje právna úprava členského štátu, akou je právna úprava vo veci samej, ktorá v oblasti dedičskej dane stanovuje desaťročnú premlčaciu lehotu pri oceňovaní akcií na meno spoločnosti, ktorej akcionárom bol zosnulý a ktorej miesto skutočného vedenia sa nachádza v inom členskom štáte, zatiaľ čo tá istá lehota je dvojročná, ak sa miesto skutočného vedenia spoločnosti nachádza v prvom členskom štáte.
   
      (1)  Ú. v. EÚ C 134, 22.5.2010.